बिटिआरनि बाइजोनि बर’ कसारि सुबुंफोरा बिजेपिआव हाबनायनि सायाव खौरांगिरिफोरनि सोंथिआव इउपिपिएलनि आफादगिरि प्रमद बर’ बिथाङा बुंदोंदि थांनाय 17 बोसोर बिपिएफ दोलोआ बिटिसिनि बाइजोनि बर’फोरखौ भट बेंक महरैसो बाहायगासिनो दंमोन। बेनि थाखायनो बिपिएफआ बर’ कसारि वेलफेयार अट’नमास काउन्सिल दानायावबो हेंथा होदोंमोन होननानै अजद होदों प्रमद बर’ बिथाङा। बर’ कसारि वेलफेयर अट’नमास काउन्सिल दानायखौ होबथाग्रा गुबै दायनिगिरानो आसाम जन’जाति जौगानाय मन्थ्रि चन्दन ब्रह्म होननानैबो बुंथिदों बर’ बिथाङा।